open-index/open-wikipedia-markdown huggingface dataset:
Évreux' ringkond

**Évreaux' ringkond** [*ev'röö*] on ringkond Prantsusmaal Normandia piirkonnas Eure'i departemangus. Ringkond koosneb 103 vallast. Seal elas 139 868 inimest. (2022. aastal)

Ringkond asub departemangu kesk-lõunaosas, piirnedes lõunas Eure-et-Loiri departemanguga.

## Koosseis
### Kantonid

Évreaux' ringkonda kuuluvad järgmised kantonid (sh mõni vaid osaliselt):
* Conches-en-Ouche'i kanton (29 valda)
* Évreaux' 1. kanton (3 valda)¹
* Évreaux' 2. kanton (12 valda)¹
* Évreaux' 3. kanton (16 valda)¹
* Le Neubourgi kanton (4 valda 43-st)
* Saint-André-de-l'Eure'i kanton (32 valda)
* Verneuil d'Avre et d'Itoni kanton (9 valda 28-st)²
¹ Évreaux'i vald on nendes kantonites vaid osaliselt
² vallad Verneuil d'Avre et d'Iton ja Mesnils-sur-Iton on selles kantonis vaid osaliselt
### Vallad

Évreaux' ringkonnas on 1. jaanuari 2024. aasta seisuga järgmised vallad (sulgudes INSEE kood):

## Viited
Tööoskusamet

**Tööstusliku Kutseoskuse Amet**, 1938. aastast **Tööoskusamet**, oli riiklik kutseeksamite korraldamise ja kutsetunnistuste väljaandmise, tööstusõpilaste väljaõppe järelevalve, meistrite ja õppinud tööliste registreerimisega tegelenud riigiamet, aastatel 1932–1940.

1930. aasta 1 . aprillist pidi käsitöölisel olema tööoskuse dokument ja et kindlustada tarvitajale töö kvaliteeti, asutati tööoskusamet, mille ülesandeks oli kutseoskusliku käsitööliskonna moodustamine. Pärast 1. aprilli ei võinud enam iseseisva käsitöölisena tegutseda see, kes omal kutsealal ei omanud meistri või õppinud töölise paberit.

Tööoskusametid likvideeriti 1944. aastal.

Tööoskusametil olid piirkondlikud tööoskusametid:
* Tallinna piirkond (1932) (Tallinn, Harjumaa, Põhja-Läänemaa),
* Tartu piirkond (1932) (Tartu linn ja Tartu maakond),
* Narva piirkond (1932) (Narva, Viru maakonna idaosa),
*Pärnu piirkond (1932) (Pärnu linn ja Pärnu maakond, Lõuna-Läänemaa),
*Rakvere piirkond (1932) (Rakvere, Viru maakonna lääneosa, Põhja-Järvamaa),
* Valga piirkond (1932) (Valga-, Võru- ja Petserimaa),
* Viljandi piirkond (1932) (Viljandimaa, enamik Järvamaad),
* Kuressaare piirkond (1932) (Saare- ja Hiiumaa)
* Paide Tööstusliku Kutseoskuse Amet (moodustati 1936)
* Tallinna Naistööalade Tööstusliku Kutseoskuse Amet (1936)
* Haapsalu Tööoskusamet (1939)
* Võru Tööoskusamet (1940).

## Viited

## Välislingid
*Tööoskusameti teated. Hulk uusi meistreid ja õppinud töölisi tunnistati kutse vääriliseks, Virumaa Teataja, nr. 70, 21. juuni 1934
August 2025

**August 2025**, kroonika.

2025. aasta august algas reedel ja lõppes 31 ööpäeva hiljem pühapäeval.

## [[6. august]]
*Ghanas Ashanti piirkonnas toimunud helikopteriõnnetuses hukkus kaheksa inimest, teiste seas kaitseminister Edward Omane Boamah ning keskkonna-, teadus- ja tehnoloogiaminister Ibrahim Murtala Muhammed.
*Poolas astus ametisse president Karol Nawrocki.

## [[8. august]]
*Armeenia ja Aserbaidžaani vahel sõlmiti Armeenia-Aserbaidžaani rahuleping, mille eesmärk on lõpetatada üle 37 aasta väldanud Mägi-Karabahhi konflikt.

## [[15. august]]
* Alaskal Elmendorfi õhujõudude baasis kohtusid Venemaa president Vladimir Putin ja USA president Donald Trump. Läbirääkimistel relvarahu üle Ukrainas kokkulepet ei saavutatud.

## [[17. august]]
*Boliivias toimusid üldvalimised. Presidendivalimistel said enim hääli senaator Rodrigo Paz Pereira (32%) ja endine president Jorge Quiroga (27%), kes pääsesid valimiste teise vooru.

## [[19. august]]
*Afganistanis Herāti provintsis hukkus mitme sõiduki kokkupõrkes vähemalt 79 inimest. Õnnetus osales sealhulgas buss, mis kandis Iraanist välja saadetud afgaani migrante.

## [[22. august]]
*ÜRO kuulutas Gaza sektoris asuvas Gaza kubernerkonnas välja näljahäda.

## [[26. august]]
*Marshalli Saartel Majuros hävis riigi parlamendihoone, sealhulgas selle raamatukogu ja arhiivid.

## [[28. august]]
*Iisraeli õhuvägi korraldas õhurünnaku Jeemeni pealinnale Sanaale, hukkus mitu huthide juhitud Jeemeni valitsuse ministrit, teiste seas peaminister Ahmed al-Rahawi.

## [[29. august]]
*Samoa üldvalimistel saavutas erakond Faʻatuatua i le Atua Samoa ua Tasi parlamendis absoluutse enamuse.

## [[31. august]]
*2025. aasta Afganistani maavärinad: Afganistanis toimunud 6,0-magnituudilises maavärinas hukkus üle 1400 inimese.
*Sudaanis toimunud maalihkes hukkus vähemalt 375 inimest.

## Viited
Nairobi Raudteemuuseum

**Nairobi Raudteemuuseum** on raudteemuuseum Nairobis Keenias, Nairobi pearaudteejaamast umbes 750 meetrit läänes. 

Muuseum avati 1971. aastal. Muuseumi väljapanekud käsitlevad peamiselt aastatel 1948–1977 tegutsenud rahvusvahelise raudtee-ettevõtte East African Railways and Harbours Corporation ajalugu ning eksponeeritakse selle tegevuses kasutusel olnud objekte ja esemeid. Muuseumi haldab Keenia riiklik raudtee-ettevõte Kenya Railways.

Muuseum on säilitanud ühenduse tegutseva 1000 mm kitsarööpmelise raudteega. See võimaldab muuseumi eksponaate hoolduse ja kogude muutmise eesmärgil vajaduse järgi teisaldada.

Kolm töökorras auruvedurit asuvad endistes raudteekodades, külastajad peavad nende vaatama minekuks eelnevalt kokku leppima. Muuseumi kogudes on ka varaseid diiselmootoriga vedureid ja reisivaguneid. Raudteemuuseumi Sõprade Ühendus Ida-Aafrikas (inglise keeles *Friends of the Railway Museum East Africa*, *FORM East Africa*) on aidanud muuseumil museaale hankida ja korrastada.

Üks manööverauruvedur, mida kasutati USA 1985. aasta kultusfilmis "Minu Aafrika" ("Out of Africa"), on nüüd eksponeeritud väljaspool muuseumi, raudteejaama peahoone esisel väljakul.

2011. aasta jaanuaris rajati muuseumi tegevuse elavdamiseks miniraudtee. Selle rong koosneb ottomootoriga vedurist ja puidust vagunitest.

## Viited

## Kirjandus
*"''Nairobi Railway Museum, where time stood still''". Daily Nation, 6. juuli 2014. Uuendatud 5. juulil 2020. Inglise keeles, vaadatud 12. augustil 2025

## Välislingid
*Nairobi Raudteemuuseum Facebookis
*''Nairobi Railway Museum: Complete Visitor Guide''
Dennis Tito

**Dennis Anthony Tito** (sündinud 8. augustil 1940 New Yorgis) on Ameerika insener, ettevõtja ja kosmoseturist. 

Tito on lõpetanud New Yorgi Ülikooli astronautika ja aeronautika erialal ning Rensselaeri Polütehnilise Instituudi inseneriteaduse erialal. 1972. aastal asutas ta investeerimisfirma Wilshire Associates. Ta müüs oma osaluse firmas 2020. aastal.

2001. aasta keskpaigas sai temast maailma esimene kosmoseturist, viibides ligi kaheksa päeva Maa orbiidil Rahvusvahelise Kosmosejaama külalisena missioonil ISS EP-1. See missioon startis kosmoselaevaga Sojuz TM-32 ja naasis Maale Sojuz TM-31 pardal.

## Viited
Vapruse eest tulekahju ajal

**Vapruse eest tulekahju ajal** (vene keeles "За отвагу на пожаре") oli Nõukogude Liidu autasu, millega tunnustati tulekahjude kustutamisel üles näidatud julgust, vaprust ja ennastsalgavust. 

Medal asutati NSV Liidu Ülemnõukogu 31. oktoobril 1957 aasta määrusega. Medalit anti tuletõrjetöötajatele, vabatahtlike tuletõrjesalkade liikmetele, sõjaväelastele ning teistele kodanikele, kes olid silma paistnud inimeste, sotsialistliku omandi ja kodanike vara päästmisega või tuletõrjeüksuste töö oskusliku juhtimisega tulekahjude ja plahvatuste ärahoidmisel.

## Autasustamise kord
Medali „Vapruse eest tulekahju ajal“ andsid NSV Liidu Ülemnõukogu Presiidiumi nimel välja liiduvabariikide ülemnõukogude presiidiumid. Aumärgi andsid üle liiduvabariikide ja autonoomsete vabariikide ülemnõukogude presiidiumide esimehed, nende asetäitjad või liikmed, samuti kraide, oblastite, rajoonide ja linnade töörahva saadikute nõukogude täitevkomiteede juhid või sõjaväelaste puhul sõjaväe juhtkond.

Koos medaliga anti autasustatule tõend ettenähtud vormi järgi. Medalit võidi anda mitu korda. Kokku anti välja üle 32 500 medali.

## Medali kirjeldus
Medal on valmistatud uushõbedast ( hõbe aastatel 1957–1960 ) ja ringi kujuline ketas läbimõõduga 32 mm. Esiküljel on ülaosas kiri ЗА ОТВАГУ НА ПОЖАРЕ ( eesti keeles: VAPRUSE EEST TULEKAHJU AJAL) ja selle all viieharuline täht. Keskel on ristatud tuletõrjekirves ja tellitav mutrivõti . Allosas on kaks oksa, üks loorberilehtedest ja teine tammelehtedest, mille ühenduskohas on sirp ja vasar. Tagaküljel on kujutatud tuletõrjujat lapsega süles põleva hoone taustal. Paremal on loorberioksake.

Medal riputati viisnurksele plaadile, mis oli kaetud 24 mm laiuse punase lindiga, mille külgedel olid 3 mm laiused rukkilillesinised triibud ja nende vahel 1 mm laiused valged triibud.

## Kandmine
Medalit kanti rinnal vasakul pool. NSV Liidu ordenite ja teiste medalite olemasolul kinnitati see pärast medalit „Eeskujuliku töö eest“.

Pärast autasustatu surma jäi medal koos vastava tõendiga tema perekonnale mälestuseks.

## Viited
Mark Shuttleworth

**Mark Richard Shuttleworth** (sündinud 18. septembril 1973) on Lõuna-Aafrika ja Briti ettevõtja, Ubuntu Linuxi operatsioonisüsteemi arendava Canonicali asutaja ja tegevjuht. 

Aastal 2002 sai Shuttleworthist esimene aafriklane, kes reisis kosmosesse, tehes seda kosmoseturistina. Tal on Lõuna-Aafrika Vabariigi ja Suurbritannia topeltkodakondsus. 

2020. aasta seisuga hindas Sunday Timesi rikaste nimekiri Shuttleworthi varanduseks 500 miljonit naelsterlingit.

## Viited
Saint-Lô ringkond

**Saint-Lô ringkond** [*sän lo*] on ringkond Prantsusmaal Normandia piirkonnas Manche'i departemangus. Ringkond koosneb 87. vallast. Seal elas 103 850 inimest. (2022. aastal)

Ringkond asub departemangu idaosas, piirnedes idast La Manche'i väinaga ning kagust Calvadosi departemanguga.

## Koosseis
### Kantonid

Saint-Lô ringkonda kuuluvad järgmised kantonid:
* Carentan les Marais' kanton (5 valda)¹
* Condé-sur-Vire'i kanton (17 valda)
* Pont-Héberti kanton (26 valda)¹
* Saint-Lô 1. kanton (10 valda)²
* Saint-Lô 2. kanton (11 valda)²
* Villedieu-les-Poêles-Rouffigny kanton (20 valda 27-st)
¹ Carentan les Marais' vald on nendes kantonites vaid osaliselt 
² Saint-Lô vald on nendes kantonites vaid osaliselt

### Vallad

Saint-Lô ringkonnas on järgmised vallad 1. jaanuari 2024. aasta seisuga (sulgudes INSEE koodid):

## Viited
Alençoni ringkond

**Alençoni ringkond** [*ä'lan'son*] on ringkond Prantsusmaal Normandia piirkonnas Orne'i departemangus. Ringkond koosneb 111. vallast. Seal elas 84 817 inimest. (2022. aastal)

Ringkond asub departemangu lõunaosas, piirnedes läänest Manche'i departemanguga ning lõunast Mayenne'i ja Sarthe'i departemanguga.

## Koosseis
### Kantonid
Alençoni ringkonda kuuluvad järgmised kantonid (sh mõni vaid osaliselt):
* Alençoni 1. kanton (2 valda)¹
* Alençoni 2. kanton (2 valda)¹
* Bagnoles de l'Orne Norandie kanton (12 valda)
* Damigny kanton (16 valda)
* Écouvesi kanton (37 valda)
* La Ferté Macé kanton (1 vald 13-st)
* Magny-le-Déserti kanton (21 valda 35-st)
* Sées' kanton (2 valda)
¹ Alençoni vald on nendes kantonites vaid osaliselt

### Vallad

Alençoni ringkonnas on 1. jaanuari 2024. aasta seisuga järgmised vallad (sulgudes INSEE kood):

## Viited
Dijoni ringkond

**Dijoni ringkond** [*diž'oon*] on ringkond Prantsusmaal Burgundia-Franche-Comté piirkonnas Côte-d'Ori departemangus. Ringkond koosneb 224 vallast. Seal elas 2022. aasta seisuga 370 369 inimest.

Ringkond asub departemangu idaosas, piirnedes põhjas Haute-Marne'i, idas Haute-Saône'i ja kagus Jura departemanguga.

## Koosseis
### Kantonid

Dijoni ringkonda kuuluvad järgmised kantonid (sh üks vaid osaliselt):
* Auxonne'i kanton (35 valda)
* Chenôve'i kanton (2 valda)
* Chevigny-Saint-Sauveuri kanton (6 valda)
* Dijoni 1. kanton (1 vald)¹
* Dijoni 2. kanton (1 vald)¹
* Dijoni 3. kanton (1 vald)¹
* Dijoni 4. kanton (1 vald)¹
* Dijoni 5. kanton (1 vald)¹
* Dijoni 6. kanton (3 valda)¹
* Fontaine-lès-Dijoni kanton (30 valda)
* Genlisi kanton (22 valda)
* Is-sur-Tille'i kanton (50 valda)
* Longvici kanton (5 valda 26-st)
* Saint-Apollinaire'i kanton (37 valda)
* Talanti kanton (34 valda)
¹ Dijoni vald on nendes kantonites vaid osaliselt

### Vallad

Dijoni ringkonnas on 1. jaanuari 2024. aasta seisuga järgmised vallad (sulgudes INSEE kood):

## Viited
Daniel Fried

**Daniel Fried** (sündinud 1952) on Ameerika Ühendriikide endine diplomaat. Ta oli aastatel 2005–2009 Euroopa ja Aasia asjade abiriigisekretär ning aastatel 1997–2000 Ameerika Ühendriikide suursaadik Poolas. Ta on olnud ka Guantanamo vangla sulgemise erisaadik ja Ameerika Ühendriikide sanktsioonide kaaskordinaator. Fried töötas Ameerika Ühendriikide välisministeeriumis ühtekokku 40 aastat, ta läks pensionile aastal 2017.

## Viited
Homme põgeneme

**"Homme põgeneme"** on Eesti teleseriaal. Tegemist on Eesti Rahvusringhäälingu ja Kassikulla koostöös valminud sarjaga, mis esilinastus ETV2 eetris 21. oktoobril 2022. aastal. See võitis 2023. aasta Eesti filmi- ja teleauhindade (EFTA) galal parima teleseriaali tiitli. 

## Sisukokkuvõte
"Homme põgeneme" kaheksaolise sarja pealkiri, mis viib suvisesse lastelaagrisse ja põimib hoogsaks seikluseks tänapäeva teemad ja ajaloolised saladused. 12-aastane Marta (Laura Rätsep) pannakse viikingiteteemalisse lastelaagrisse, kust ta otsustab juba esimesel õhtul põgeneda, kuid jääb siis vahele Tobiasele (Tõru Kannimäe) ja Ekkele (Kristen Norden), kes kiiresti temaga ühineda soovivad. Laste põgenemise katkestavad kahtlased nähtused metsas ja nii hakkavadki nad põgenemiseks uusi plaane tegema, millega liitub ka väike seiklushuviline Rosabella (Saskia Sein). Samaaegselt käib laagris viikingite loo lavastamine ning levib jutt metsa peidetud aardest, mida ihalevad paljud.

## Osatäitjad ja tegelased
Peaosatäitjad

* Laura Rätsep – Marta
* Tõru Kannimäe – Tobias
* Kristen Norden – Ekke
* Saskia Sein – Rosabella

Kõrvalosatäitjad

* Carmen Mikiver – proua Carmen
* Andrus Vaarik – Manfred
* Maria Ehrenberg – kasvataja Lilli
* Mart Müürisepp – kasvataja Rix
* Kaili Närep – Mann
* Nils Mattias Steinberg – kasvataja Tõnu
* Märten Matsu – Jaanus

## Osad ja jaod

### <big>Esimene hooaeg, sügis 2022</big>

## Tunnustus

* 2023. aasta Eesti filmi- ja teleauhindade (EFTA) parima teleseriaali tiitel

## Viited


## Välislingid

* "Homme põgeneme" Eesti Filmi Andmebaasis
* "Homme põgeneme" IMDb
Frank Culbertson

**Frank Lee Culbertson, Jr.** (sündinud 15. mail 1949 Charlestonis, Lõuna-Carolinas) on Ameerika Ühendriikide endine  mereväelane ja NASA astronaut.

Culbertson lõpetas 1971. aastal Ameerika Ühendriikide Mereväeakadeemia, kust sai bakalaureusekraadi aerokosmosetehnika erialal. Pärast ülikooli lõpetamist teenis ta ristlejal USS Fox kuni saadeti Pensacolasse lennukooli. 1973. aastast teenis ta mereväelendurina erinevatel lennukikandjatel. 1982. aastal lõpetas ta mereväe katselendurite kooli. 1984 valiti ta NASA astronaudiks.

Culbertson osales piloodina missioonil STS-38 ning oli missiooni STS-51 ja Rahvusvahelise Kosmosejaama 3. ekspeditsiooni komandör. 3. ekspeditsiooni ajal sai Culbertsonist ainus ameeriklane, kes ei viibinud 11. septembri rünnakute ajal Maal. Culbertson sai hiljem teada, et üks rünnakutes hukkunud reisilennuki pilootidest oli tema hea sõber ja Mereväeakadeemia kursusekaaslane. Culbertson lahkus mereväest 1997. aastal ja NASAst 2002. aastal ning suundus tööle erasektorisse.

## Viited
Ameerika hallhaigur

**Ameerika hallhaigur** (*Ardea herodias*) on haigurlaste sugukonda kuuluv linnuliik.

## Välimus
Ameerika hallhaigur on 91–137 cm pikk. Kaalub 2268–3629 g. Emaslinnud on umbes 10% väiksemad.

Ameerika hallhaigrul on kaks värvusvormi. Tumedad linnud on peamiselt sinakashallid. Pealagi, põsed ja kurgualune on valged. Pea külgedel jookseb silmast pikenenud peasulgedeni must triip. Silmad ja nokk on kollased. Valjasriba on tumeroheline. Reied on pruunid, jala alumine osa on rohekaspruun.

Heledate lindude sulestik on üleni valge. Valjasriba on helesinine. Nokk ja jalad on kollased. Leidub ka linde, kes on tumeda ja heleda vormi vahepealsed.

Hundsulestikus on pikenenud pea- ja kaelasuled veel pikemad. Valjasriba on rohekassinine. Tumedatel lindudel muutuvad nokk ja jalad oranžiks, heledatel roosaks.

Alamliike saab eristada suuruse ja sulestiku järgi. *A. h. fannini* selg on tumedam, tiivad pikemad ja nokk lühem kui *herodias*'el, *wardi* on suurem ja heledam kui *herodias*.

Tumeda vormi noorlinnud on täiskasvanutest tumedamad. Kõht on triibulisem. Nokk on kollane, jalad rohekashallid. Heleda vormi noorlinnud on määrdunudvalged ning nende jalad on hallid.

Tumeda värvusvormi udusulis pojad on helehallid, heledal vormil valged. Nokk ja jalad on roosad.

## Alamliigid ja levik
Liigil on viis alamliiki:
**A. h. cognata* Bangs, 1903 – Galápagose saartel
**A. h. fannini* Chapman, 1901 – Põhja-Ameerika loodeosas
**A. h. herodias* Linnaeus, 1758 – Lõuna-Kanadas ning USA põhja- ja idaosas
**A. h. occidentalis* Audubon, 1835 – Lõuna-Floridas ja Lääne-India saarestikus
**A. h. wardi* Ridgway, 1882 – USA lääne-, edela- ja lõunaosas, Põhja-Floridas ning Lääne- ja Kirde-Mehhikos

Suurem osa on paigalinnud. Mõned USA põhjaosas elavad haigrud talvitavad Kesk-Ameerikas ja Lõuna-Ameerika põhjaosas.

Elavad jõgede ja järvede ääres, märgadel rohumaadel, padurates, soodes, põldudel ning mangroovides. Colombias ja Ecuadoris on neid kohatud kuni 2600 m kõrgusel merepinnast.

## Toitumine
Toituvad kaladest, kahepaiksetest, roomajatest, koorikloomadest, rohutirtsudest, kiilidest, veeputukatest, väikestest imetajatest ja lindudest.

Tavaliselt toituvad üksi. Mõnikord varastavad toitu teistelt lindudelt, näiteks kajakatelt. Paigal seistes püüavad nad aktiivsemaid saakloomi, kõndides rahulikumaid. Võivad toituda nii päeval kui öösel.

## Pesitsemine
Ameerika hallhaigrud võivad pesitseda nii üksikult kui kolooniates. Okstest ehitatud pesa läbimõõt on 1 m. Tihti kasutavad sama pesa mitu aastat järjest. Pesa asub puu otsas kuni 40 m kõrgusel. Vahel pesitsevad ka maapinnal või kaljuserval.

Põhja-Ameerikas pesitsevad veebruarist maini, Kariibi mere regioonis märtsist juulini. Kurnas on 2–7 helesinist muna mõõtmetega 61,3–65,6 × 41,9–46,5 mm. Mune hauvad mõlemad vanemad 25–29 päeva. Isaslind haub tavaliselt päeval, emaslind öösel. Pojad saavad lennuvõimeliseks 60 päeva vanuselt.

## Looduslikud vaenlased
Ameerika hallhaigru poegi söövad varesed, merikotkad, kondorid, kassikakud, hundid, pesukarud ja karud. Täiskasvanud linde võivad süüa valgepea-merikotkas, kaljukotkas ja punailves.

## Viited

## Välislingid
2019. aasta NHL-i draft

**2019. aasta NHL-i draft** oli 57. NHL-i draft. See toimus 21.–22. juunil 2019 Vancouveris Rogers Arenas.

Esimesed kolm valikut olid Jack Hughes (kelle valis New Jersey Devils), Kaapo Kakko (kelle valis New York Rangers) ja Kirby Dach (kelle valis Chicago Blackhawks).

## 1. voor

## Viited
İstanbuli Raudteemuuseum

**İstanbuli Raudteemuuseum** (türgi keeles *İstanbul Demiryolu Müzesi*) on raudteemuuseum ajaloolises İstanbuli Sirkeci lõppjaamas Fatihi linnaosas İstanbulis Türgis.

Muuseum asub aastatel 1888–1890 ehitatud raudteejaamas ja see kuulub Türgi Riigiraudteele (türgi keeles *Türkiye Cumhuriyeti Devlet Demiryolları*, *TCDD*).

Muuseum avati 23. septembril 2005. Muuseumis on väljas umbes 300 museaali, mille seas on rongide ja raudteejaamade osi (restoranvagunites kasutatud mööbel ja hõbeserviisid, jaama kontoriseadmed, elektrirongi juhikabiin, mõne ajaloolise veeremi tootjasildid), fotosid ja muid raudteega seotud dokumente, hoiatussildid ning jaama signaalkell ja ajanäitamiskell.

Muuseum on avatud kell 9.00–17.00, sissepääs on tasuta. Muuseum on suletud pühapäeviti ja esmaspäeviti.

## Välislingid

*Muuseum Türgi Riigiraudtee kodulehel. Inglise keeles, vaadatud 13. august 2025
Smith & Wesson SW1911

**Smith & Wesson SW1911** on Ameerika Ühendriikide poolautomaatpüstol. See põhineb püstolil Colt M1911 ning kasutab moona 9×19mm Parabellum või .45 ACP.

## Viited
Nichole Ayers

**Nichole Rhea Ayers** (sündinud 13. detsembril 1988 San Diegos) on Ameerika Ühendriikide õhuväelane ja NASA astronaut.

Ayers lõpetas 2011. aastal Õhuväe Akadeemia matemaatika erialal, lisaerialaks vene keel. 2013. aastal lõpetas ta Rice'i ülikooli. 2021. aastal valiti ta NASA astronaudiks.

Ayers oli 2025. aastal missiooni SpaceX Crew-10 piloot ning kuulus 72. ja 73. ekspeditsiooni meeskonda. Aprillis 2025 ülendati Ayers jaamas viibimise ajal kolonelleitnandiks.

## Viited
2011. aasta NHL-i draft

**2011. aasta NHL-i draft** oli 49. NHL-i draft. See toimus 24.–25. juunil 2011 Saint Paulis Xcel Energy Centeris.

Esimesed kolm valikut olid Ryan Nugent-Hopkins (kelle valis Edmonton Oilers), Gabriel Landeskog (kelle valis Colorado Avalanche) ja Jonathan Huberdeau (kelle valis Florida Panthers).

## 1. voor

## Viited
Karupoeg Puhh (raamat)

**"Karupoeg Puhh"** (ingliskeelne originaalpealkiri **"Winnie-the-Pooh"**) on 1926. aastal ilmunud inglise kirjaniku Alan Alexander Milne'i lasteraamat. Selle illustreeris inglise illustraator E. H. Shepard. Raamatu tegevus toimub väljamõeldud Saja Aakri Metsas, selle peategelane on kaisukaru Karupoeg Puhh. Raamat räägib Karupoeg Puhhi ja tema sõprade Christopher Robini, Notsu, Iiahi, Öökulli, Jänese, Kängu ja Ruu seiklustest. "Karupoeg Puhh" on esimene Milne'i kahest Karupoeg Puhhi juttude kogumikust, teine on kaks aastat hiljem ilmunud "Maja Puhhi salu servas" ("The House at Pooh Corner"). Milne ja Shepard töötasid koos naljaajakirja Punch toimetuses ning andsid aastal 1924 välja luulekogu "When We Were Very Young", mille tegelaste seas oli ka kausukaru, kelle Shepard kujundas oma poja mänguasja järgi. Shepard soovitas Milne'il kirjutada enda poja Christopher Robin Milne'i mänguasjadest ning sellest tekkisidki "Karupoeg Puhhi" tegelased.

"Karupoeg Puhh" ilmus 14. oktoobril 1926 ning võeti nii lugejate kui kriitikute poolt soojalt vastu, juba sama aasta lõpuks oli müüdud üle 150 000 eksemplari. Kriitikute hinnangul on raamatu tegevuspaik nn Arkaadia maapiirkond, mis seisab eraldi tõsielulistest probleemidest. Lisaks ei ole raamatul väga kindlat allteksti. Hiljem on välja toodud, et raamatus ei ole häid naistegelasi (ainsat naistegelast, Kängut, on kujutatud halva emana).

"Karupoeg Puhhi" on tõlgitud enam kui 50 keelde, aastal 1958 ilmus ladinakeelne "Winnie ille Pu", millest sai esimene võõrkeelne ja siiani ainus ladinakeelne New York Timesi bestseller. Eesti keeles ilmus "Karupoeg Puhh" 1968. aastal Valter Rummeli tõlkes. Raamatu lugusid ja tegelasi on kasutatud palju muudes formaatides, aastal 1966 sai animafilmiga "Winnie the Pooh and the Honey Tree" alguse Walt Disney Company frantsiis Winnie the Pooh.

## Vaata ka
* "Karupoeg Puhhi" tegelaste loend
* Winnie the Pooh (frantsiis)
* Karupoeg Puhhi tsensuur Hiinas

## Kirjandus
* 
*
2010. aasta NHL-i draft

**2010. aasta NHL-i draft** oli 48. NHL-i draft. See toimus 25.–26. juunil 2010 Los Angeleses Staples Centeris.

Esimesed kolm valikut olid Taylor Hall (kelle valis Edmonton Oilers), Tyler Seguin (kelle valis Boston Bruins) ja Erik Gudbranson (kelle valis Florida Panthers).

## 1. voor

## Viited
Ruger Standard

**Ruger Standard** on Ameerika Ühendriikide poolautomaatpüstol. Seda hakkas 1949. aastal tootma ettevõte Sturm, Ruger & Co. Relvast on palju mudeleid, kõik on konstrueeritud moonale .22 long rifle. Ruger Standardit on reklaamitud kui madalama taseme laskespordiks sobilikku taskukohast püstolit. Selle konstrueeris Rugeri relvafirma asutaja William B. Ruger, Ruger Standard on enim toodetud .22-kaliibriga poolautomaatpüstol.

## Vaata ka
* Colt Woodsman

## Viited
8A

**8A** on Tallinna bussiliin, mis avati 1. septembril 2025 ning sõidab Viru Keskusest Äigrumäele.

Liin avati lühendusena bussiliinile 8, sõites mööda bussiliin 8 endist marsruuti enne 2023. aastat, kui liin ühendati bussiliiniga 43, Reidi tee peatusest edasi Narva maanteed mööda kuni Hobujaama seisuplatsini.

Liini teenindab Tallinna Linnatranspordi AS ning on käigus tööpäeviti hommikul umbes kella 6.30-9.40 vahel ning pärastlõunal kella 14.30-19.40 vahel. Väljumised 25-30 minuti tagant



## Peatuste loend

### Viru keskus > Äigrumäe
*Viru keskus 6
*Pronksi
*L. Koidula
*J. Poska
*Reidi tee
*Lauluväljak
*Lillepaviljon
*Maarjamägi
*Mälestusvälja
*Lillepi park
*Lillepi
*Rummukõrtsi
*Rummu
*Pirita
*Supluse puiestee
*Randvere tee
*Hämar tee
*Mähe
*Küüvitsa tee
*Oblika tee
*Aianduse tee
*Pojengi tee
*Mähe aedlinn
*Liilia tee
*Kõlviku tee
*Äigrumäe

### Äigrumäe > Viru keskus
*Äigrumäe
*Kõlviku tee
*Liilia tee
*Mähe aedlinn
*Aianduse tee
*Oblika tee
*Küüvitsa tee
*Mähe
*Hämar tee
*Randvere tee
*Supluse puiestee
*Pirita
*Rummu
*Lillepi
*Mälestusvälja
*Maarjamägi
*Lillepaviljon
*Lauluväljak
*Reidi tee
*J. Poska
*F. R. Kreutzwald
*Pronksi
*Hobujaama
Wolfgang Van Halen

**Wolfgang William Van Halen** (sündinud 16. märtsil 1991 Santa Monicas) on Ameerika Ühendriikide muusik. 

Tema vanemad on näitleja Valerie Bertinelli (sündinud 1960) ja kitarrist Eddie Van Halen (1955–2020). Aastatel 2007–2020 mängis ta koos isa ja onuga rokkansamblis Van Halen, kus ta oli basskitarrist. 

Aastatel 2012–2016 kuulus ta ka ansambli Tremonti koosseisu. 

Pärast isa surma ja ansambli Van Halen tegevuse lõppu 2020. aastal alustas ta sooloprojekti Mammoth WVH, milles ta tegutseb laulja, multiinstrumentalisti ja laulukirjutajana. Ta mängib projektis kõiki pille ja laulab. Projekti debüütalbum "Mammoth WVH" ilmus 2021. aastal ja album "Mammoth II" 2023. aastal.

## Viited
Johns Hopkinsi Ülikooli Rakendusfüüsika Laboratoorium

**Johns Hopkinsi Ülikooli Rakendusfüüsika Laboratoorium** (*Johns Hopkins University Applied Physics Laboratory*; ka lihtsalt **Rakendusfüüsika Laboratoorium** ehk **APL**) on mittetulunduslik ülikooliga seotud uurimiskeskus (*University Affiliated Research Center*, UARC), mis asub Howardi maakonnas, Marylandi osariigis. APL on osa Johns Hopkinsi Ülikoolist ja 2024. aasta seisuga töötab seal 8700 inimest. APL on riigi suurim ülikoolile kuuluv uurimiskeskus.

Laboratoorium teeb kaastööd USA kaitseministeeriumile, NASA-le ja teistele valitsusasutustele. APL on välja töötanud hulgaliselt süsteeme ja tehnoloogiaid õhu- ja raketikaitse, meresõja, küberjulgeoleku ning kosmoseteaduse ja -tehnoloogia valdkondades. APL pakub küll teadus- ja inseneriteenuseid valitsusele, kuid see ei ole traditsiooniline kaitsetööstuse alltöövõtja.

## Viited
Zastava M92

**Zastava M92** on Jugoslaavia karabiin, mida toodab alates 1992. aastast Zastava relvatehas. Selle ainsad erinevused võrreldes karabiiniga Zastava M85 on kaliiber ja salv. M92 on lühendatud versioon automaadist Zastava M70, mis omakorda on Nõukogude automaadi AKM koopia.

## Kasutajad
* 
* 
* 
* 
* 
* 
* 
* 
* 

## Vaata ka
* Zastava M70

## Viited
Jai alai

***Jai alai*** (hääldus [*hai alai*]) on Baskimaalt pärit spordiala. Selles lüüakse palli korvjate reketitega vastu mänguväljakut ümbritsevaid seinu. *Jai alai* on *[[Baski pelota|pelota]]* liik. Sõna "*jai alai*" võttis aastal 1875 kasutusele baski kirjanik Serafin Baroja, seda kasutatakse vahel ka selle mängimiseks kasutatava väljaku (*[[frontón (väljak)|frontón]]*) kohta. Spordiala harrastatakse üle maailma, peamiselt on see populaarne Hispaanias, Prantsusmaal, Ameerika Ühendriikides Floridas ja Mehhikos Baja Californias.

## Vaata ka
* Baski pelota maailmameistrivõistlused
Alberts Rumba

**Heinrihs Alberts Voldemārs Rumba** (3. oktoober/15. oktoober Lielvircava vald, Jelgava kreis – 10. juuli 1962 Riia) oli Läti kiiruisutaja, kes osales 1924. ja 1928. aasta taliolümpiamängudel. 1924. aastal oli ta Läti delegatsiooni lipukandja, 1928. aastal oli ta ainus sportlane Läti delegatsioonis. Ta oli ka spordiametnik ja treener ning Läti Talispordi Liidu esimees.

Sündis Krišis Rumba ja Lizete peres, kes oli Skurstenmuiža talunik Lielvircava vallas (praeguse haldusjaotuse järele Sesava vallas Jelgava piirkonnas).

Aastal 1913 astus ta Peterburi Polütehnilise Instituudi keemiaosakonda. Pärast Esimese maailmasõja puhkemist astus ta vabatahtlikult Vene armeesse ja lõpetas kiirendatud kursuse Konstantinovi suurtükiväekoolis. Aastal 1915 ülendati ta lipnikuks. Ta teenis õhutõrje- ja raskesuurtükiväeüksustes. Tema kõrgeim ametikoht oli patareiülem, Petrogradi õhukaitsekorpuse ülema kohusetäitja, nooremleitnant (1916). Ta ei aktsepteerinud Oktoobrirevolutsiooni. Aastatel 1918–1920 osales ta Venemaa kodusõjas Aleksandr Koltšaki armees, ta oli 2. eraldiseisva raskesuurtükiväedivisjoni vanemohvitser ja patareiülem.

Oktoobris 1920 opteerus ta Lätti.

1924. aasta olümpiamängudel saavutas ta kiiruisutamises 1500 meetri distantsil 10. koha, 5000 meetri distantsil 11. koha, 10 000 meetri distantsil 11. koha ja 500 meetri distantsil 16. koha. Kui ta 1928. aastal olümpiamängudel teist korda osales, olid tema kohad madalamad (parim oli 1500 meetri distantsil 14. koht).

Pärast NSV Liidu sissetungi ja Teist maailmasõda jäi ta Lätti ja jätkas tööd spordiametnikuna. Märtsiküüditamisel deporteeriti ta Amuuri oblastisse ja hiljem Põhja-Kasahstani. Ta rehabiliteeriti täielikult 11. novembril 1955.

Alberts Rumba suri 10. juulil 1962 Riias.
Périgueux' ringkond

**Périgueux' ringkond** [*peri'göö*] on ringkond Prantsusmaal Uus-Akvitaania piirkonnas Dordogne'i departemangus. Ringkond koosneb 143 vallast. Seal elas 2022. aasta seisuga 177 003 inimest. 

Ringkond asub departemangu keskosas. See piirneb läänes Gironde'i, Charente-Maritime'i ja Charente'i departemanguga.

## Koosseis
### Kantonid

Périgueux' ringkonda kuuluvad järgmised kantonid (sh mõni vaid osaliselt):
* Brantôme en Périgordi kanton (11 valda 27-st)
* Coulounieix-Chamiers' kanton (4 valda)
* Isle-Loue-Auvézère'i kanton (1 vald 29-st)¹
* Isle-Manoire'i kanton (6 valda)²
* Le Haut Périgord Noiri kanton (1 vald 31-st)²
* Montpon-Ménestéroli kanton (15 valda)
* Périgord Centrali kanton (31 valda 33-st)¹
* Périgueux' 1. kanton (1 vald)³
* Périgueux' 2. kanton (1 vald)³
* Ribéraci kanton (33 valda)
* Saint-Astier' kanton (11 valda)
* Thiviers' kanton (1 vald 23-st)
* Trélissaci kanton (8 valda)
* Vallée de l'Isle'i kanton (21 valda)
¹ Sanilhaci vald on nendes kantonites vaid osaliselt
² Bassillac et Auberoche'i vald on nendes kantonites vaid osaliselt 
³ Périgueux' vald on nendes kantonites vaid osaliselt
### Vallad

Périgueux' ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Vendée väike basset-grifoon

**Vendée väike basset-grifoon** on verejäljekoer, kes on aretatud jäneste jälitamiseks Prantsusmaa Vendée departemangu kibuvitsapõõsastega kaetud maastikul. Tõug on Ameerika Ühendriikides tuntud kui „Petit“ või „PBGV“, Inglismaal kui „Roughie“ ja Taanis kui „Griffon“ või ‚Petit‘. See on üks kuuest Rahvusvahelise Künoloogilise Föderatsiooni (FCI) poolt tunnustatud „basset“-tüüpi tõust.

Paul Daubigné on tõu kohta kirjutanud : "See ei ole enam lihtsalt madalam vendéeni basset, vaid väike basset, kelle kõik proportsioonid on harmooniliselt vähendatud ning kelle moraalsed omadused on kirglikule jahikoerale sobivad." Väikeste bassetite meeskond võitis esimese Euroopa karika jänesejahis.

"Kasutus. Selle basseti kohta öeldakse, et ta on "kodus ingel, õues põrguline". Ta on kirglik jahikoer, kellele tuleb maast-madalast õpetada kuuletumist. Jahimehe suurepärane abiline keskmise suurusega jahialadel. Ta on tõeline spetsialist jäneste jahtimises, ent saab hästi hakkama teiste loomade jahil."

Helsingis toimunud 2025. aasta el pärjati aasta kauneimaks koeraks Megan ehk täisnimega Black Majesty Some Say, kelle omanik ja kasvataja on Iva Raič Horvaatiast.

## Viited
Saint-Brieuc' ringkond

**Saint-Brieuc' ringkond** [*sän bri'jöö*] on ringkond Prantsusmaal Bretagne piirkonnas Côtes-d'Armori departemangus. Ringkond koosneb 110 vallast. Seal elas 2022. aastal 275 606 inimest.

Ringkond asub departemangu keskosas, piirnedes põhjas Atlandi ookeaniga ning lõunas Morbihani ja Ille-et-Vilaine'i departemanguga.

## Koosseis
### Kantonid

Saint-Brieuc' ringkonda kuuluvad järgmised kantonid (sh mõni vaid osaliselt):
* Broonsi kanton (14 valda 26-st)
* Guerlédani kanton (22 valda)
* Lamballe-Armori kanton (10 valda)¹
* Loudeaci kanton (10 valda)
* Paimpoli kanton (1 vald 10-st)
* Plainteli kanton (9 valda)
* Plélo kanton (10 valda 22-st)
* Plénée-Jugoni kanton (11 valda)
* Pleneuf-Val-André kanton (7 valda 15-st)¹
* Plérini kanton (3 valda)
* Ploufragani kanton (5 valda)
* Plouha kanton (5 valda 15-st)
* Saint-Brieuc' 1. kanton (1 vald)²
* Saint-Brieuc' 2. kanton (1 vald)²
* Trégueux' kanton (4 valda)
¹ Lamballe-Armori vald on nendes kantonites vaid osaliselt 
² Saint-Brieuc' vald on nendes kantonites vaid osaliselt

### Vallad

Saint-Brieuc' ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Guéret' ringkond

**Guéret' ringkond** [*ge'ree*] on ringkond Prantsusmaal Uus-Akvitaania piirkonnas Creuse'i departemangus. Ringkond koosneb 127. vallast. Seal elas 72 530 inimest. (2022. aastal)

Ringkond asub departemangu lääneosas, hõlmates pool departemangust, kus ongi ainult kaks ringkonda. See piirnedeb läänes Haute-Vienne'i ja põhjas Indre'i departemanguga.

## Koosseis
### Kantonid

Guéret' ringkonda kuuluvad järgmised kantonid (sh mõni vaid osaliselt):
* Ahun' kanton (27 valda)
* Bonnat' kanton (17 valda)
* Bourganeufi kanton (16 valda)
* Boussaci kanton (2 valda 17-st)
* Dun-le-Palesteli kanton (17 valda)
* Felletini kanton (3 valda 19-st)
* Le Grand-Bourgi kanton (16 valda)
* Guéret' 1. kanton (5 valda)¹
* Guéret' 2. kanton (7 valda)¹
* La Souterraine'i kanton (7 valda)
* Saint-Vaury kanton (11 valda)
¹ Guéret' vald on nendes kantonites vaid osaliselt
### Vallad

Guéret' ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Besançoni ringkond

**Besançoni ringkond** [*besan'soon*] on ringkond Prantsusmaal Burgundia-Franche-Comté piirkonnas Doubs' departemangus. Ringkond koosneb 252 vallast. Seal elas 2022. aasta seisuga 254 489 inimest.

Ringkond asub departemangu lääneosas. See piirneb edelas Jura ja põhjas Haute-Saône'i departemanguga.

## Koosseis
### Kantonid

Besançoni ringkonda kuuluvad järgmised kantonid (sh kolm vaid osaliselt):
* Baume-les-Damesi kanton (96 valda)
* Bavani kanton (3 valda 71-st)
* Besançoni 1. kanton (7 valda)¹
* Besançoni 2. kanton (12 valda)¹
* Besançoni 3. kanton (5 valda)¹
* Besançoni 4. kanton (7 valda)¹
* Besançoni 5. kanton (16 valda)¹
* Besançoni 6. kanton (11 valda)¹
* Ornansi kanton (38 valda 60-st)
* Saint-Viti kanton (61 valda)
* Valdahoni kanton (2 valda 58-st)
¹ Besançoni vald on nendes kantonites vaid osaliselt

### Vallad

Besançoni ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Sheila Jordan

**Sheila Jeanette Jordan** (sünninimi **Sheila Jeanette Dawson**; 18. november 1928 Detroit – 11. august 2025 New York) oli Ameerika Ühendriikide džässlaulja.

Ta oli tuntud oma innovaatilise vokaalse stiili poolest ning oli üks esimesi lauljaid, kes tõi *[[bebop]]*'i ja vokaalimprovisatsiooni džässmuusikasse. Jordan tegi koostööd mitmete nimekate džässmuusikutega, sealhulgas Charlie Parkeri, Charles Minguse ja Steve Kuhniga.

Tema muusikukarjäär kestis üle kuue aastakümne ning teda peetakse üheks mõjukamaks vokaaldžässi esindajaks 20. sajandil.

Sheila Jordan oli ka hinnatud džässipedagoog, kes juhendas ja inspireeris noori muusikuid, rõhutades improvisatsiooni ja vokaalset väljendusvabadust. Tema õpetamist tunnustati 2012. aastal, kui ta pälvis auhinna Jazz Education Network Award for Outstanding Performance.

## Albumid
* "Portrait of Sheila" (1963)
* "Confirmation" (1975) 
* "Playground" (1980, koos Steve Kuhniga)
* "Old Time Feeling" (1983, koos Harvie S-ga)
* "Lost and Found" (1990)
* "Jazz Child" (1999)
* "Live at Mezzrow" (2022)
* "Portrait Now" (2025) – viimane stuudioalbum, ilmus enne tema surma

## Tunnustus
* 2008 – Mary Lou Williams Women in Jazz – Lifetime of Service Award
* 2012 – NEA Jazz Master 
* 2022 – Jazz Journalists Association Lifetime Achievement in Jazz

## Isiklikku
Sheila Jordan oli aastatel 1952–1962 abielus saksofonisti ja helilooja Duke Jordaniga, abielust sündis tütar Tracey Jordan. Pärast abielulahutust keskendus Sheila tütre kasvatamisele ning töötas sekretärina reklaamiagentuuris, samal ajal jätkates muusikukarjääri. Ta elas suure osa elust New Yorgis, kus tegutses nii muusiku kui ka džässipedagoogina.

## Viited
Duke Jordan

**Duke Jordan** (sünninimi **Irving Sidney Jordan**; 1. aprill 1922 Brooklyn, New York – 8. august 2006 Kopenhaagen, Taani) oli Ameerika Ühendriikide džässpianist, kes oli tuntud oma panuse tõttu *[[bebop]]*muusika arengusse.

Ta oli Charlie Parkeri klassikalise kvinteti liige aastatel 1947–1948, kus mängis koos Miles Davise ja teiste legendaarsete muusikutega. Tema instrumentaalpala "Jordu" on saanud džässiklassikaks ja seda on salvestanud paljud artistid.

Jordan alustas oma soolokarjääri 1950. aastate keskpaiku ning salvestas ja esines aktiivselt kuni elu lõpuni. Alates 1978. aastast elas ta Kopenhaagenis, Taanis, kus salvestas mitmeid albumeid SteepleChase'i plaadifirmale.

Aastatel 1952–1962 oli ta abielus džässlaulja Sheila Jordaniga. Nende abielust sündis tütar Tracey J. Jordan.
Ruger LC9

**Ruger LC9** (*Lightweight Compact 9mm*) on Ameerika Ühendriikide poolautomaatpüstol. Relva tootis Sturm, Ruger & Co., see on 9-millimeetrise kaliibriga. LC9-t tutvustati 2011. aastal relvamessil SHOT Show.

## Viited
Scaptia beyonceae

***Scaptia beyonceae*** on parmuliik. Putukat leidub Athertoni platool Queenslandi kirdeosas Austraalias. *Scaptia beyonceae* avastati aastal 1981 ning teda kirjeldati aastal 2011. Liik on nime saanud Ameerika Ühendriikide laulja ja näitleja Beyoncé järgi.

## Vaata ka
* Kuulsuste järgi nimetatud liikide loend

## Viited
Koko-hallhaigur

**Koko-hallhaigur** (*Ardea cocoi*) on haigurlaste sugukonda kuuluv linnuliik.

## Välimus
Koko-hallhaigur on 95–127 cm pikk. Kaalub 1900–1980 g. Lõuna pool elavad linnud on põhjapoolsetest suuremad.

Pealagi on must, kael on valge. Nokk on tuhmkollane, nokatüvik on tumedam. Silmad on kollased, valjasriba on sinine. Selg ja tiivad on hallid. Reied ja saba alapool on valged. Kõht ja jalad on mustad. Pulmarüüs on nokk erekollane ja jalad roosad.

Noorlinude sulestik on hallikam, alapool on triibuline. Pealagi on hall või tuhmim must kui täiskasvanud lindudel. Udusulis pojad on hallid, pealagi on tume.

Sarnaneb välimuselt ameerika hallhaigruga, kuid on ära tuntav üleni musta pealae, heleda kaela ja mustade reite järgi.

## Levik
Elavad Lõuna-Ameerikas. Levila ulatub Panamast ja Venezuelast Aiséni piirkonna ja Chubuti provintsini, kuid nad ei ela Andides.

Üldiselt peetakse neid paigalindudeks, kuid lõunapoolsed linnud lendavad talveks põhja poole. Jaanuarist juunini võib koko-hallhaigruid kohata ka Trinidadil.

Elavad jõgede ja järvede ääres, soodes ning üleujutatud karjamaadel. Väldivad kuiva rannikut ja tihedaid metsi. Tavaliselt elavad madalikel, kuid Boliivias on neid nähtud 2550 m kõrgusel merepinnast.

## Toitumine
Toituvad kaladest, konnadest ja veeputukatest. Brasiilia rannikul söövad vahel raipeid. Peruus toituvad peamiselt üle 20 cm pikkustest kaladest. Pojad toituvad peamiselt imetajatest ja kaladest.

Tavaliselt püüavad saakloomi paigal seistes. Tšiilis toituvad peamiselt öösel, Argentinas päeval. Tavaliselt toituvad üksi, Brasiilias on neid nähtud ka 100–200-linnulistes parvedes. Mõnikord varastavad toitu muda-toonekurgedelt.

## Pesitsemine
Pesitsevad üksikult või kolooniates, vahel koos teiste liikidega. Pesa on ehitatud pilliroost ja okstest ning vooderdatud rohuga. Pesa on 65 cm lai ja selle ehitamiseks kulub umbes seitse päeva. Pesa asub 20–25 m kõrgusel puu otsas.

Panamas algab pesitsusperiood veebruaris, Surinames juulis, Uruguays oktoobris, Buenos Aireses novembris. Kurnas on kolm taevasinist heledate tähnidega muna. Muna on 51–66 mm pikk ja 34–42 mm lai ning kaalub 75 g.

## Viited

## Välislingid
Toiduga kindlustatuse staadiumide terviklik klassifikatsioon

**Toiduga kindlustatuse staadiumide terviklik klassifikatsioon** (inglise keeles *Integrated Food Security Phase Classification*; ehk **IPC-skaala**) on toidujulgeoleku hindamiseks koostatud mõõdik. Sellega võetakse arvesse mingi piirkonna toiduga kindlustatust, toidu kvaliteeti ja elatustaset ning antakse käesolevale olukorrale hinnang ja soovitused järgmisteks sammudeks.

IPC-skaala töötas aastal 2004 Somaalias kasutamiseks välja ÜRO Toidu- ja Põllumajandusorganisatsiooni Toidujulgeolekuüksus. Mõõdikut on hiljem kasutanud erinevates piirkondades valitsused ja rahvusvahelised organisatsioonid, mh CARE, Euroopa Komisjoni Teadusuuringute Ühiskeskus, ÜRO Toidu- ja Põllumajandusorganisatsioon, Ameerika Ühendriikide rahvusvahelise arengukoostöö agentuur, FEWS NET, Oxfam, Save the Children ja Maailma Toiduprogramm.

## IPC-skaala

## Vaata ka
* Näljaskaalad

## Viited

## Välislingid
* Koduleht
Porin

**"Porin"** on horvaadi helilooja Vatroslav Lisinski viievaatuseline ooper, mille esietendus toimus 2. oktoobril 1897 Zagrebis. 

Libreto autor oli Kreeka päritolu horvaadi luuletaja, näitekirjanik ja kultuuritegelane Dimitrija Demeter.

Ooper "Porin" on Horvaatia muusikaajaloos väga tähtsal kohal. See oli teine Horvaatia ooper – esimene oli samuti Lisinski teos "Ljubav i zloba" (1846). Porin valmis ajal, mil Horvaatias tugevnes rahvuslik eneseteadvus ja soov rõhutada oma keelt, ajalugu ja kultuuri.

Ooperi sisu põhineb ajaloolistel sündmustel ning käsitleb horvaatide võitlust sissetungijate vastu. Seetõttu on Porinit sageli tõlgendatud kui sümbolit Horvaatia vabadusihale ja rahvuslikule uhkusele.

Lisaks muusikalisele väärtusele on Porin oluline ka kultuuriliselt ja poliitiliselt, kuna see aitas kaasa Horvaatia omaooperi ja rahvusliku teatri arengule.

## Viited
Kristi Noem

**Kristi Lynn Noem** (neiupõlvenimi Arnold; sündinud 30. novembril 1971 Watertownis Codingtoni maakonnas Lõuna-Dakotas) on Ameerika Ühendriikide poliitik, alates 25. jaanuarist 2025 kuni 5. märtsini 2026 oli ta Donald Trumpi teises valitsuses Ameerika Ühendriikide sisejulgeolekuminister. 

Tema vanemad on Ron ja Corrine Arnold, kes pidasid Lõuna-Dakota osariigis talu ja rantšot. Ta õppis Mount Marty kolledžis ja Northern State Universitys, kuid katkestas 1994. aastal (seoses isa surmaga tööõnnetuse tagajärjel) õpingud, et koos vennaga talupidamine üle võtta. Ta lisas perekonna valdustele jahimaja ja restorani. Ka tema õed-vennad kolisid tagasi, et aidata ettevõtteid laiendada. 

Ta alustas poliitilist karjääri Lõuna-Dakota Esindajatekojas, kuhu kuulus aastatel 2007–2011. 2018. aastal valiti ta Lõuna-Dakota esimeseks naiskuberneriks. Ta pälvis riiklikku tähelepanu koroonapandeemia ajal, olles vastu osariigi maskikandmise kohustusele ja propageerides vabatahtlikke meetmeid. Tal on konservatiivne seisukoht enamikus siseküsimustes, eriti relvaõiguste, abordi ja ebaseadusliku immigratsiooni osas. 

2010. aastal valiti ta Ameerika Ühendriikide Esindajatekoja liikmeks. Ta võitis vabariiklaste eelvalimised ning alistas üldvalimistel ametisoleva demokraadi Stephanie Herseth Sandlini. Seejärel võttis ta tunde Mount Marty kolledži Watertowni ülikoolilinnakus ja Lõuna-Dakota osariigi ülikoolis ning veebikursusi Lõuna-Dakota ülikoolis. Aastal 2012 omandas ta Lõuna-Dakota osariigi ülikoolis bakalaureusekraadi politoloogia erialal, olles samal ajal Esindajatekoja liige. Washington Post nimetas teda Kapitooliumi mäe "kõige võimsamaks praktikandiks", kuna ta sai Kongressi liikme ametikohalt ülikooli praktikapunkte. 

Ta on samasooliste abielu vastu ja kongresmenina väljendas ta rahulolematust USA Ülemkohtu 2015. aasta Obergefell vs. Hodges otsusega. 2021. aasta märtsis allkirjastas kuberner ka seaduse, mis lubab eraettevõtetel keelduda LGBT-klientide teenindamisest usuliste veendumuste alusel. 

Kuberneri ametiajal olid Noemi suhted oma osariigi indiaani hõimudega nõrgad. Näiteks on ta oma avaldustes öelnud, et Lõuna-Dakota indiaanihõimude pealikel on sidemed Mehhiko narkokartellidega. Sel põhjusel teatas Lõuna-Dakota Pine Ridge'i reservaat 2024. aasta veebruaris, et Noem ei ole reservaati enam teretulnud. Hiljem kevadel keelasid kolm teist indiaanihõimu Noemil oma reservaatidesse sisenemise. 2024. aasta maiks oli Noemile keelatud siseneda kõikidesse Lõuna-Dakota indiaanireservaatidesse: kokku hõlmavad need peaaegu 20% osariigi pindalast.

## Isiklikku
Ta on abielus Bryon Noemiga. Neil on kolm last. Usutunnistuselt on ta protestant. Ta on norra päritolu.
Porin (muusikaauhind)

**Porin** on Horvaatia muusikaauhind, mida antakse välja igal aastal silmapaistvate saavutuste eest Horvaatia muusikatööstuses. Auhind loodi 1994. aastal ning seda peetakse Horvaatia üheks tähtsaimaks ja prestiižikamaks muusikaauhinnaks.

Porini muusikaauhinna algatasid ühiselt Horvaatia heliloojate ühing (Hrvatsko društvo skladatelja), Horvaatia muusikaautorite ühing (ZAMP) ning Horvaatia rahvusringhääling (Hrvatska radiotelevizija, HRT). Esimene auhinnagala toimus 1994. aastal Splitis ning alates sellest ajast on üritust korraldatud erinevates Horvaatia linnades, sealhulgas Zagrebis, Rijekas, Osijekis ja mujal.

Porini auhind on valmistatud läbipaistvast klaasist ning kujutab stiliseeritud grammofoni. Auhinna disainis horvaadi kunstnik ja skulptor Ivica Propadalo.

Auhindu jagatakse mitmes kategoorias, mis esindavad erinevaid muusikastiile ja esitusvaldkondi. Mõned olulisemad neist on:
* Aasta album
* Parim nais- ja meesvokalist
* Parim ansambel
* Parim debüütalbum
* Parim pop-, rock-, džäss-, klassikaline ja rahvamuusikaalbum
* Elutöö auhind (Nagrada za životno djelo)

## Viited

## Välislingid
*Koduleht
Hemimycena mairei

***Hemimycena mairei*** on šampinjonilaadsete seltsi heinikuliste sugukonda kuuluv seente liik.

Seen kasvab tavaliselt muruplatsidel. Seene leidis Eestis esmakordselt aastal 2025 Sven Pruul.

## Välislingid
*
FN FNX

**FN FNX** on Belgia poolautomaatpüstol. Püstol on polümeerist raamiga. Seda toodab FN Herstali Ameerika Ühendriikide tütarettevõte Columbia linnas Lõuna-Carolinas. 

## Kasutajad
* 

## Vaata ka
* FN FNS
* FN FNP
* FN Five-seveN
* Browning Hi-Power

## Viited
Gabi Novak

**Gabrijela Novak** (tuntud kui **Gabi Novak**; 8. juuli 1936 Berliin – 11. august 2025 Zagreb) oli Horvaatia pop- ja džässlaulja, kelle karjäär kestis 1950. aastate lõpust 2025. aastani.

Novak sündis Berliinis horvaadi päritolu isa Đuro Novaki ja saksa päritolu ema Elizabeth Reimani peres. Pärast Gabi lapsepõlve Saksamaal kolis pere Hvari saarele ning hiljem Zagrebi. Seal lõpetas ta rakenduskunstikooli graafika erialal ning töötas mõnda aega illustratsiooni- ja lavakujunduskunstnikuna Zagreb Filmis.

1950. aastate lõpus alustas Gabi Novak lauljakarjääri ning äratas tähelepanu erilise hääle ja emotsionaalse esitusega. Ta osales paljudel muusikafestivalidel, eelkõige Zagrebfestil ja Opatija festivalil, esitades tuntud laule, sealhulgas "Ljubav ili šala", "Adrese moje mladosti", "Vino i gitare" jt.

## Isiklikku
Gabi Novak oli kaks korda abielus. Tema esimene abikaasa oli helilooja Stipica Kalogjera, see abielu lõppes lahutusega 1970. aastal.

Märtsis 1973 abiellus ta laulja ja laulukirjutaja Arsen Dedićiga, kes kirjutas ka talle palju laule. Nende poeg, džässpianist Matija Dedić suri 52-aastaselt 2025. aastal.

## Tunnustus
Gabi Novak on pälvinud mitu Porini muusikaauhinda:
* Parim džässesitus (2002)
* Aasta album, parim naisvokaal, parim popalbum, parim vokaalkoostöö (2003)
* Elutöö auhind (2006)

## Viited
Coprinopsis rhombisporoides

***Coprinopsis rhombisporoides*** on seeneliik kandseente hõimkonnas.

Seene leidis Eestis esmakordselt aastal 2025 Sven Pruul.

## Välislingid
*
Hunter Biden

**Robert Hunter Biden** (sündinud 4. veebruaril 1970 Wilmingtonis) on Ameerika Ühendriikide advokaat ja ärimees. Ta on endise presidendi Joe Bideni ja tema esimese abikaasa Neilia Hunter Bideni (1942–1972) teine poeg.

## Lapsepõlv ja haridus
Robert Hunter Biden sündis 4. veebruaril 1970 Wilmingtonis, Delaware'is. Ta on Neilia Bideni (sündinud Hunter) ja Joe Bideni teine poeg. Hunter Bideni ema ja noorem õde Naomi hukkusid 18. detsembril 1972. aastal autoõnnetuses.

## Viited